open-index/open-wikipedia-markdown huggingface dataset:
Harald Synnes

**Harald Synnes** () var ein norsk politikar fødd i Bø i Nordland. Han representerte Kristeleg Folkeparti og Vest-Agder på Stortinget frå 1981 til 1989. Synnes var parlamentarisk leiar for partiet i tida 1983–86.

### Liv og gjerning
Synnes var utdanna lærar og underviste ved Oddernes gymnas, der han ei tid også var rektor. Han var varaordførar i Kristiansand i perioden 1972–75 og ordførar 1976–78.

Gjennom stortingsvalet 1981 fekk Synnes plass på Stortinget for Kristeleg Folkeparti i Vest-Agder, og vart attvald i 1985. Alle åtte åra han var stortingsrepresentant var han medlem av Finanskomitéen og Valkomitéen. Då Kristeleg Folkeparti gjekk inn i Willoch-regjeringa  i 1983 og partiet sin fremste mann, Kjell Magne Bondevik, vart statsråd, tok Synnes over som parlamentarisk leiar. Denne posisjonen hadde han til Willoch-regjeringa gjekk av våren 1986. I den andre fireårsperioden, 1985–89, var Synnes også sekretær i Utanriks- og konstitusjonskomitéen. Under nominasjonsmøtet til stortingsvalet 1989 i Vest-Agder Kristeleg Folkeparti vart det kamp om fyrsteplassen på vallista, der Jon Lilletun fekk flest røyster og vart fyrstekandidat i staden for den vraka Synnes. I staden vart Synnes statssekretær Kultur- og vitskapsdepartementet då Syse-regjeringa vart utnemnd i oktober. 20. august 1990 forlet han statssekretær-jobben.

Etter at Kristeleg Folkeparti sa ja til EØS-avtalen i 1992, melde Synnes seg ut av partiet. Nokre år seinare melde han seg innatt i KrF, og vart leiar for partiet sitt seniorutval. Synnes var ved fleire høve aktuell som leiar av Nei til EU, men nådde aldri opp.

## Kjelder
*Stortinget.no - Biografi
Umm al-Qutuf

**Umm al-Qutuf** (arabisk أمّ القـُطـُف, hebraisk skrift אֻם אל-קֻטוּף) er ein israelsk-arabisk landsby i Menashe regionale kommune. Han ligg i Triangelet.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Umm al-Qutuf|Umm al-Qutuf]]» frå ,  den 11. april 2015.* 
*** oppgav desse kjeldene:*
Alonei Yitzhak

**Alonei Yitzhak** (hebraisk skrift אַלּוֹנֵי יִצְחָק, tyder Yitzhak-eikene) er ein ungdomslandsby nord i Israel. Han ligg nær Binyamina og høyrer til Menashe regionale kommune.

Landsbyen vart grunnlagd i 1948 av Yehiel Harif for å ta i mot barn som hadde overlevd Holocaust. Han vart kalla opp etter Yitzhak Gruenbaum. I dag er  landsbyen ein kostskule med 465 elevar (305 buande på skulen) frå 7. til 12. klasse. 

## Alonei Yitzhak naturreservat
Eit naturreservat innafor grensene til landsbyen vart oppretta i 1969, hovudsakleg med gamle Valonia-eiker (*[[Quercus macrolepis]]*), som ligg nær ungdomslandsby. 

## Kjelder

**Denne artikkelen bygger på «[[:en:Alonei Yitzhak|Alonei Yitzhak]]» frå ,  den 11. april 2015.* 
*** oppgav desse kjeldene:*



## Bakgrunnsstoff
*Offisiell nettstad
Sha'ar Menashe

**Sha'ar Menashe** (hebraisk skrift שַׁעַר מְנַשֶּׁה, tyder Menasheporten) er eit psykiatrisk senter nord i Israel. Han ligg nær Pardes Hanna-Karkur med eit areal på 740 dekar og høyrer til Menashe regionale kommune. I tida etter 1949 var det ein leir her for å ta i mot emigrantar frå Jemen og Irak og ein landsby for eldre folk. I 2007 behandla sjukehuset 1&nbsp;100 pasientar og var den største psykiatriske institusjonen i Israel. 

## Kjelder

**Denne artikkelen bygger på «[[:en:Sha&#39;ar Menashe|Sha&#39;ar Menashe]]» frå ,  den 11. april 2015.* 
*** oppgav desse kjeldene:*



## Bakgrunnsstoff
*Offisiell nettstad of Sha'ar Menashe (hebraisk)
*Sha'ar Menashe i Menashe regionale kommune (hebraisk)
Sde Yitzhak

**Sde Yitzhak** (hebraisk skrift שְׂדֵה יִצְחָק, tyder 'Yitzhak-sletta') er ein moshav nord i Israel. Han ligg aust på Sharonsletta søraust for Hadera og høyrer til Menashe regionale kommune. I 2006 hadde han eit folketal på 264.

Landsbyen vart grunnlagd i 1951 der Lahavot Haviva tidlegare låg. Denne vart flytta tre kilometer mot aust året før. Grunnleggjarane var emigrantar frå Polen. Moshaven vart kalla opp etter Yitzhak Sadeh, som grunnla Palmach.

## Kjelder

**Denne artikkelen bygger på «[[:en:Sde Yitzhak|Sde Yitzhak]]» frå ,  den 11. april 2015.* 
*** oppgav desse kjeldene:*
Engly Lie

**Jon Engly Lie** () var ein norsk politikar frå Vennesla. Han var innvald på Stortinget for Arbeidarpartiet frå Vest-Agder i tida 1973–1985.

Lie, som var son til ein skiftformann, gjekk i tømrarlære 1937–40 og tok sveinebrev i 1945. Han arbeidde som tømrar frå 1938 til 1952. Deretter var han tømmeroppmålar ved Aust- og Vest-Agders målekontor fram til 1973, då han fekk plass på Stortinget.

Lie var medlem av Vennesla kommunestyre 1952–73, ordførar frå 1.1.1960 til ut 1973. Som  ordførar var han også medlem av fylkestinget i Vest-Agder.

Alle tolv åra på Stortinget var Lie medlem i Samferdslekomiteen, frå 1977 i tillegg medlem i Valkomiteen, samt frå 1981 også medlem i Fullmaktskomiteen.

## Kjelder
*Stortinget.no Biografi
Boreas

**Boreas** (gresk ) er det gamle greske namnet på nordavinden. Boreas var ein av dei fire vindgudane anemoi som stod for kvar sin vind frå dei fire himmelretningane.
Han blir ofte framstilt med skjegg og tidvis strittande hår og vinger. 

I føglje Hesiod er Boreas son av Eos og Aiolos. Brørne hans, som også er vindar, er Zefyr, Notos og Euros. Gjennom å røva kongsdottera Oreithyia fekk Boreas sønene Zetes og Kalais. Både Boreas og sønene er knytt til stormande hestar.

For grekarane hadde Boreas særskild tyding ettersom han fekk æra for å ha øydelagd den persiske flåten i samband med slaget ved Artemisium i 480 f.Kr. Som takk bygde dei ein heilagdom for han ved Ilissos.

## Annan bruk
Boreas har gjeve namn til:
* Vindtypen bora
* Mount Boreas
* Nunataken Boreas i Dronning Maud Land

Det latinske ordet *[[borealis]]* og den avleidde forma «boreal» tyder 'nord' eller 'nordleg'.

## Kjelder

*Cotterell, Arthur. «Boreas». *A Dictionary of World Mythology*. Oxford University Press, 1997. 
* 

## Bakgrunnsstoff
Talmei Elazar

**Talmei Elazar** (hebraisk skrift תַּלְמֵי אֶלְעָזָר, tyder 'Elazar-furene') er ein moshav nord i Israel. Han ligg aust på Sharonsletta nordaust for Hadera og høyrer til Menashe regionale kommune. I 2006 hadde han eit folketal på 693.

Landsbyen vart grunnlagd i 1952 av innbyggjarar frå Zikhron Ya'akov og emigrantar frå Aust-Europa og Iran på landområde kjøpt av Palestine Jewish Colonization Association. Han vart kalla opp etter Elazar Warmassar, ein av leiarane for PJCA.

Ada Barak kjøtplantegard ligg i Talmei Elazar. Garden, som er open for vitjande, har ei utstilling av planter som et insekt, reptil og små pattedyr. Barak driv òg ein spa som driv med slangemassasje, då det vart oppdaga at berøring av slangar hadde ein terapeutisk verdi.

## Kjelder

**Denne artikkelen bygger på «[[:en:Talmei Elazar|Talmei Elazar]]» frå ,  den 11. april 2015.* 
*** oppgav desse kjeldene:*
Al-Arian

**al-Arian** (arabisk العريان; hebraisk skrift אל עריאן) er ein arabisk landsby nord i Israel. Han ligg i Wadi Ara og høyrer til Menashe regionale kommune. I 2012, hadde han eit folketal på 176.

## Sjå òg
*Arabiske stader i Israel

## Kjelder

**Denne artikkelen bygger på «[[:en:Al-Arian|Al-Arian]]» frå ,  den 11. april 2015.* 
*** oppgav desse kjeldene:*
Maor

**Maor** (hebraisk skrift מָאוֹר) er ein jordbruksmoshav i Menashe regionale kommune i Israel, nær Baqa-Jat. Han vart grunnlagd i 1953 av jødiske emigrantar frå Romania og Polen. Han var fråflytta etter nokre år og grunnlagd på ny i 1957 av jødiske emigrantar frå Jemen. Folkesetnaden er på fleire hundre menneske, somme av dei arbeider i jordbruk i moshaven, og andre bur i moshaven, men arbeider andre stader.

## Kjelder

**Denne artikkelen bygger på «[[:en:Maor|Maor]]» frå ,  den 11. april 2015.* 
*** oppgav desse kjeldene:*
Mei Ami

**Mei Ami** (hebraisk skrift מֵי עַמִּי) er ein moshav nord i Israel. Han ligg nær Wadi Ara kring to kilometer sør for Umm al-Fahm med eit areal på 3&nbsp;500 dekar og høyrer til Menashe regionale kommune. I 2006 hadde han eit folketal på 270.

Landsbyen vart grunnlagd i 1963 som ei Nahal-busetjing, og vart gjort sivil i 1969, då han vart ein kibbutz. I 1971 vart han omgjort til ein moshav shitufi og i 2006 til ein moshav ovdim. Han er kalla opp etter Miami i Florida, sidan det jødiske samfunnet i byen hjelpte til med grunnlegginga.

## Kjelder

**Denne artikkelen bygger på «[[:en:Mei Ami|Mei Ami]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Barkai

**Barkai** (hebraisk skrift בַּרְקַאי, tyder Morgonstjerne) er ein israelsk kibbutz i Menashe regionale kommune på vestsida av Wadi Ara. Hovudnæringa er varme- og lydisolering, laminering og innpakking: Polyon Barkai-fabrikken og jordbruk: kveg, høns, avokado og åkrar.

## Kjelder

**Denne artikkelen bygger på «[[:en:Barkai|Barkai]]» frå ,  den 11. april 2015.* 
*** oppgav desse kjeldene:*

 

## Bakgrunnsstoff
*Offisiell nettstad 
*Polyon
Ein Shemer

**Ein Shemer** er ein kibbutz i Israel i Shomron-området, omgjeve av sitruslundar, frukthagar og enger. Han ligg kring 6&nbsp;km nordaust for Hadera, og ligg i Menashe regionale kommune. Kibbutzen vart grunnlagd i 1927 og lever av jordbruk og industri, i tillegg til arbeid frå individuelle medlemmar utafor kibbutzen.

## Historie
I 1913 valde ei gruppe unge jødar frå HaShomer (Vaktmennene) å opprette ein vaktpost nær inngangen til Wadi 'Ara, som skulle tene som ein stoppestad for reisande mellom kysten av Middelhavet og Galilea.

Frå starten av var staden busett av og på av nokre små pionergrupper, som alle vart drivne bort av dei tøffe forholda - malaria, vassmangel (fram til 1935 måtte ein føre inn vatn med hest og vogn frå den nærliggande Karkur), den lange avstanden til andre busetnader og fyrste verdskrigen som pågjekk og gjorde livet vanskeleg.

I 1921, etter at britane tok over landet frå dei osmanske tyrkarne, kom medlemmar av Gdud HaAvoda, Arbeidarbataljonen, til staden og bygde ein gardsplass med festningsverk. Dei bygde to meter høge steinmurar med opningar for å kunne skyte angriparar, og ein stor jernport. Eit to etasjars hus i stein vart òg bygd for å huse dei lokale innbyggjarane i tilfelle problem. Huset vart bygd i sørfransk 1800-talsstil og står framleis i dag. Trass i dei store investeringane, var det berre få av Gdud HaAvodah som vart verande att etter, og seinare berre ein person, som seinare vart det første medlemmet av kibbutzen Ein Shemer.

I 1927 kom dei første pionerane frå HaShomer HaTzair til staden. Dei var alle ungdomar som hadde immigrert frå Polen og først hadde budd og arbeidd i Ein Ganim nær Petah Tikva. Shavuot 1927 er rekna som datoen kibbutzen vart grunnlagd. Dei neste åra kom fleire HaShomer HaTzair-pionerar frå Polen til den staden. Den første tida var særs hard. Mange kom frå velståande familiar i Polen og dei fleste såg aldri familiane sine igjen. 80 av 100 første medlemmane vart sjuke av malaria. I 1934 fekk kibbutzen elektrisk straum og først i 1935 vart det funne vatn på staden. Medlemmane prøvde å søke samarbeid og venskap med dei arabiske naboane sine, men i 1930- og 1940-åra var det likevel uro, og i 1938 vart to medlemmar i kibbutzen drepen av ein arabisk gjeng. Etter andre verdskrigen tok medlemmane i kibbutzen del i den såkalla «ulovlege» immigrasjonen av Holocaust-overlevande til Israel, som vart forbode av dei britiske mandatstyresmaktene. Då britiske soldatar raida nabokibbutzen Giv'at Haim i 1945, kom medlemmar frå Ein Shemer til for å forsvare kibbutzen og retten for jødar til å immigrere til Israel. I kampane vart eit medlem av kibbutzen drepen og fleire andre skadde.

Frå 1940-åra og frametter kom fleire immigrantar til kibbutzen, somme frå Egypt og Balkan. Andre kom frå Unge Aliya-organisasjonen frå Europa etter Holocaust og innfødde israelarar slo seg òg ned på staden.

## Kjelder

**Denne artikkelen bygger på «[[:en:Ein Shemer|Ein Shemer]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Gan Shmuel

**Gan Shmuel** (hebraisk skrift גַּן שְׁמוּאֵל, tyder Shmuelhagen) er ein kibbutz i Haifa distrikt i Israel, aust for Hadera. Han er kalla opp etter rabbinaren Shmuel Mohilever.

## Historie
I 1895 planta grunnleggjarane av byen Hadera Gan Shmuel, ein lund for etrogar. Landområdet Gan Shmuel vart overført til Jewish National Fund og ei lita gruppe pionerar byrja å ta seg av frukthagane og budde i eit fleire etasjar høgt hus i 1913. Gruppa vart rekna som ein kibbutz i 1921. Den første stabile gruppa vart oppretta i 1923 og medlemmane vart rekna som grunnleggjarane av Gan Shmuel. Bygningane i kibbutzen vart teikna av Arieh Sharon i Bauhaus-stil.

## Industri
Kibbutzen er eigar (43 %) for drikkevareselskapet Gan Shmuel Foods Ltd. Selskapet vart skipa i 1941 og eksporterer produkt til 35 land i Europa og Midtausten og er den største eksportøren av handsama matvarer i Israel. Etter at Gan Shmuel Foods vart slått saman med Ganir Ltd. i 2007, eig Gan Shmuel-gruppa juicemerket Primor.

## Sports
Kibbutzen er heimstaden til Hapoel Gan Shmuel Menashe basketballlag, som tidlegare spelte i den øvste divisjonen i israelsk basketball.

## Galleri

Fil:PikiWiki Israel 3502 Gan-Shmuel zb4- 7.jpg|Flyfoto av Gan Shmuel
Fil:PikiWiki Israel 3239 Gan-Shmuel sb2- 21.jpg|Gan Shmuel juicefabrikk, kring 1959
Fil:מאלמת בשדות גן-שמואל.jpg|Rabbiar frå Jerusalem ser over kveiteinnhaustinga i Gan Shmuel, for å sikre seg at kveiten er kosher for å lage Shmurah matzah (1930 - 1938)


## Kjelder

**Denne artikkelen bygger på «[[:en:Gan Shmuel|Gan Shmuel]]» frå ,  den 11. april 2015.*  

## Bakgrunnsstoff
*
Kfar Glikson

**Kfar Glikson** (hebraisk skrift כְּפַר גְּלִיקְסוֹן, tyder Glickson-landsbyen) er ein kibbutz nord i Israel. Han ligg nær Binyamina og Pardes Hana-Karkur og høyrer til Menashe regionale kommune. I 2006 hadde han eit folketal på 269.

Landsbyen vart grunnlagd den  23. mai 1939 av emigrantar frå Romania som ei tårn og palisade-busetjing. Han vart kalla opp etter Moshe Gluecksohn, redaktør i Haaretz mellom 1922 og 1937.

## Kjelder

**Denne artikkelen bygger på «[[:en:Kfar Glikson|Kfar Glikson]]» frå ,  den 11. april 2015.*
Lahavot Haviva

**Lehavot Haviva** (hebraisk skrift לְהֲבוֹת חֲבִיבָה, tyder Haviva-flammene) er ein kibbutz nord i Israel. Han ligg aust på Sharonsletta nær Den grøne linja og høyrer til Menashe regionale kommune. I 2006 hadde han eit folketal på 264.

Landsbyen vart grunnlagd i 1949 av Hashomer Hatzair som immigrerte frå Tsjekkoslovakia, og vart kalla opp etter Haviva Reik. I 1951 vart han flytta tre kilometer aust til den noverande plasseringa (landområde som tidlegare høyrte til den avfolka arabiske landsbyen al-Jalama), medan Sde Yitzhak vart grunnlagd på den tidlegare staden året etter.

## Kjelder

**Denne artikkelen bygger på «[[:en:Lahavot Haviva|Lahavot Haviva]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*
Magal

**Magal** (hebraisk skrift מַגָּל, tyder Sigd) er ein kibbutz nord i Israel. Han ligg i Wadi Ara nord på Sharonsletta nær Den grøne linja og høyrer til Menashe regionale kommune. I 2006 hadde han eit folketal på 522.

Landsbyen vart grunnlagd i 1953 som ei Nahal-busetjing, og vart kalla opp etter sigden på merket til Nahal. Magal delvis eig og driv fabrikken Netafim, som driv med kunstig vatning.

## Kjelder

**Denne artikkelen bygger på «[[:en:Magal|Magal]]» frå ,  den 11. april 2015.* 
*** oppgav desse kjeldene:*
Ma'anit

**Ma'anit** (hebraisk skrift מַעֲנִית) er ein kibbutz nær byen Pardes Hanna-Karkur nord i Israel. Han høyrer til Menashe regionale kommune.

## Historie
Kibbutzen vart grunnlagd i 1942 av medlemmar av Hashomer Hatzair som immigrerte frå Tsjekkoslovakia og Polen. Namnet syner til den første fura som vart pløgd på marka. Staden Katzir-Harish (som tyder *Innhausting* og *Pløying*) vart grunnlagd kort tid etter.

Sidan han ligg nær Wadi Ara, låg han ved frontlinja under den arabisk-israelske krigen i 1948 og vart angripen av den irakiske hæren.

## Kjelder

**Denne artikkelen bygger på «[[:en:Ma&#39;anit|Ma&#39;anit]]» frå ,  den 11. april 2015.* 
*** oppgav desse kjeldene:*
Metzer

**Metzer** (hebraisk skrift מֶצֶר, tyder Grense) er ein kibbutz i Menashe-området nord i Israel.

Kibbutzen vart grunnlagd den 8. september 1953 av emigrantar frå Argentina. I november 2002 infiltrerte palestinske terroristar kibbutzen og tok livet av fem personar, inkludert ei mor og dei to sønene hennar.

## Kjelder

**Denne artikkelen bygger på «[[:en:Metzer|Metzer]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Mishmarot

**Mishmarot** (hebraisk skrift מִשְׁמָרוֹת) er ein kibbutz nord i Israel. Han ligg like ved byen Pardes Hanna-Karkur og høyrer til Menashe regionale kommune. I 2006 hadde han eit folketal på 258. Han ligg kring 50&nbsp;meter over havet nær landsbyane Ein Shemer og Kfar Glickson.

Landsbyen vart grunnlagd i oktober 1933, under Sukkot, av emigrantar frå Russland, Litauen og Latvia, på landområde som Jewish National Fund eigde. Namnet kjem frå ein gard på Krimhalvøya der grunnleggjarane fekk opplæring, kalla Mishmar. Kjende innbyggjarar har vore Shalom Hanoch og Meir Ariel.

Før Staten Israel vart grunnlagd, var Mishmarot heimstad til løynde Fosh og Military Industries-basar.

## Kjelder

**Denne artikkelen bygger på «[[:en:Mishmarot|Mishmarot]]» frå ,  den 11. april 2015.*
Ein Iron

**Ein Iron** (hebraisk skrift עֵין עִירוֹן, tyder 'Ironkjelda') er ein moshav nord i Israel. Han ligg aust på Sharonsletta, nordaust for Hadera og høyrer til Menashe regionale kommune. I 2006 hadde han eit folketal på 452.

Landsbyen vart grunnlagd i 1934 av emigrantar frå den andre Aliyah, hovudsakleg polske jødar, og fekk seinare selskap av tyske jødar. Namnet kjem av at han har utsyn over Nahal Iron.

## Kjelder

**Denne artikkelen bygger på «[[:en:Ein Iron|Ein Iron]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Gan HaShomron

**Gan HaShomron** (hebraisk skrift גַּן הַשֹּׁמְרוֹן, גן השומרון) er ein moshav nordaust for Hadera (like ved Pardes Hanna-Karkur), langs vegen til Afula, hovudveg 65. Han er kalla opp etter plasseringa ved foten av Shomron-fjella. Han vart grunnlagd våren 1934 av jødiske emigrantar frå Tyskland so fekk opplæring som bønder i Nahalal og Ein Shemer. Han vart utvida tre gonger, i 1946 av jødiske veteranar frå den britiske hæren, i 1954 med tilflytting frå byar, og i 1957 av jødiske emigrantar frå Polen.

## Økonomi
Hovudnæringa i Gan HaShomron er produksjon av olivenolje. Frukt er òg ei stor inntektskjelde.

## Kjelder

**Denne artikkelen bygger på «[[:en:Gan HaShomron|Gan HaShomron]]» frå ,  den 11. april 2015.* 
*** oppgav desse kjeldene:*
Kfar Pines

**Kfar Pines** (hebraisk skrift כְּפַר פִּינֶס, tyder Pines-landsbyen) er ein religiøs moshav nord i Israel. Han ligg i nordaust for Hadera, like ved Pardes Hanna-Karkur og Ein Iron og høyrer til Menashe regionale kommune. I 2007 var folketalet 985.

Landsbyen vart grunnlagd i 1933 av emigrantar frå Aust-Europa, og vart kalla opp etter forfattaren og rabbinaren Yehiel Michal Pines. Her ligg ein ulpena, ein religiøs jenteskule, kalla «Ramat Karniel» (Karnielhøgda). Han var den første ulpena i Israel and og derfor kalla «Em Haulpenot» (mor av alle ulpenaer).

## Kjelder

**Denne artikkelen bygger på «[[:en:Kfar Pines|Kfar Pines]]» frå ,  den 11. april 2015.* 
*** oppgav desse kjeldene:*
Regavim

**Regavim** (hebraisk skrift רְגָבִים, tyder 'Jordklumpar') er ein kibbutz nord i Israel. Han ligg nær Umm al-Fahm og høyrer til Menashe regionale kommune. I 2006 hadde han eit folketal på 270.

Landsbyen vart grunnlagd i 1947 av emigrantar frå Italia og Nord-Afrika som var medlemmar av Habonim Dror ungdomsrørsle. I 1949 vart han flytta til den noverande plasseringa på landområde som tidlegare hadde høyrt til den avfolka arabiske landsbyen Qannir.

## Kjelder

**Denne artikkelen bygger på «[[:en:Regavim|Regavim]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Zevulun regionale kommune

**Zevulun regionale kommune** (hebraisk skrift מועצה אזורית זבולון, *Mo'atza Azorit Zvulun*) er ein regional kommune i Haifa distrikt i Israel. Han vart grunnlagd i 1950 og hadde eit folketal på 10&nbsp;900 i 2006.

Han grensar til Mateh Asher regionale kommune i nord, Jezreeldalen regionale kommune og Shefa-'Amr i aust, Karmel nasjonalpark og kiryat Tiv'on i sør og HaKerayot i vest.

## Busetjingar
**Kibbutzim**
*Kfar HaMaccabi
*Ramat Yohanan
*Sha'ar HaAmakim
*Usha
*Yagur
**Moshavim**
*Kfar Bialik
*Kfar Hasidim Alef
**Fellesbusetnader**
*Kfar Hasidim Bet
*Nofit
**Arabiske landsbyar**
*Ibtin
*Khawaled
**Andre landsbyar**
*Kfar HaNoar HaDati
*Oranim

## Kjelder

**Denne artikkelen bygger på «[[:en:Zevulun Regional Council|Zevulun Regional Council]]» frå ,  den 11. april 2015.* 
*** oppgav desse kjeldene:*



## Bakgrunnsstoff
*Offisiell nettstad
Khawaled

**Khawaled**, òg kalla **al-Khawled** (arabisk الخوالد; hebraisk skrift א‏לחַ‏'ואלִד), er ein arabisk og beduinsk landsby nord i Israel. Han ligg nær Nofit og høyrer til Zevulun regionale kommune. I 2006 hadde han eit folketal på 299.

Den israelske beduindiplomaten Ismail Khaldi starta eit prosjekt kalla «Gå tur og lær med beduinar i Galilea» som har ført tusenvis av unge jødar til landsbyen for å lære om beduinsk kultur og historie. Han sa desse møta inspirerte han til å bli diplomat.

## Kjelder

**Denne artikkelen bygger på «[[:en:Khawaled|Khawaled]]» frå ,  den 11. april 2015.* 
*** oppgav desse kjeldene:*
Kfar HaNoar HaDati

**Kfar HaNoar HaDati** (hebraisk skrift כפר הנוער הדתי, tyder *Den religiøse ungdomslandsbyen*) er ein ungdomslandsby nord i Israel. Han ligg like ved Kfar Hassidim og høyrer til Zevulun regionale kommune. I 2006 hadde han eit folketal på 576.

Skulen vart grunnlagd i 1936 og husar i dag kring 350 elevar frå sjuande til tolvte klasse, dei fleste nye emigrantar frå Etiopia som kom til skulen ved hjelp av Unge Aliyah.

## Kjelder

**Denne artikkelen bygger på «[[:en:Kfar HaNoar HaDati|Kfar HaNoar HaDati]]» frå ,  den 11. april 2015.*
Oranim akademiske skule

**Oranim** (hebraisk skrift אֳרָנִים eller , tyder Furuer) er eit opplæringssenter nord i Israel. Skulen vart grunnlagd i 1951 av Den sameinte kibbutzrørsla. Han vart kalla opp etter den vesle skogen med furutre i området. Skulen utdannar lærarar frå førskulenivå til masternivå. 

## Kjelder

**Denne artikkelen bygger på «[[:en:Oranim Academic College|Oranim Academic College]]» frå ,  den 11. april 2015.* 

## Bakgrunnsstoff
*
Kfar HaMaccabi

**Kfar HaMaccabi** (hebraisk skrift כְּפַר הַמַּכַּבִּי, tyder Maccabi-landsbyen) er ein kibbutz nord i Israel. Han ligg nær Kiryat Ata og høyrer til Zevulun regionale kommune. I 2006 hadde han eit folketal på 289.

Landsbyen vart grunnlagd i 1936 av medlemmar frå HaMaccabi HaTzair ungdomsrørsle frå Tsjekkoslovakia og Tyskland som immigrerte med hjelp frå Menahem Ussishkin for dei første Maccabiah-leikane i 1932, og vart kalla opp etter ungdomsgruppa.

## Kjelder

**Denne artikkelen bygger på «[[:en:Kfar HaMaccabi|Kfar HaMaccabi]]» frå ,  den 11. april 2015.* 
*** oppgav desse kjeldene:*
Ramat Yohanan

**Ramat Yohanan** (hebraisk skrift רָמַת יוֹחָנָן, tyder Yohananhøgdene) er ein kibbutz nord i Israel. Han ligg nær Kiryat Ata og høyrer til Zevulun regionale kommune. I 2011 hadde han eit folketal på 842.. Han ligg like ved kibbutzen Kfar HaMaccabi

Landsbyen vart grunnlagd i 1932 på landområde kjøpt av Yehoshua Hankin frå Libanon i 1925. Grunnleggjarane var ei blanding av innfødde jødar og emigrantar frå USA. Han vart kalla opp etter den sørafrikanske politikaren Jan Smuts, som støtta sionismen.

Han var åstad for eit slag under borgarkrigen i Palestinamandatet 1947–1948. Drusar-regimentet til Den arabiske frigjeringshæren møtte Haganah-soldatar. Drusarane gjekk tom for ammunisjon og trekte seg attende til basen sin i Shefa-'Amr med store tap. Etter nederlaget deira skifta mange drusarar side i krigen, og byrja å samarbeide med Haganah.

I 1941 vart Yitzhak Rabin med i Palmach-avdelinga til Haganah under opphaldet sitt i kibbutzen Ramat Yohanan.

Kibbutzen dyrkar mellom anna pompelmus, og held kyr både for kjøt og meieriprodukt, og her ligg plastikkfabrikken Palram. Dei produserer òg noko olivenolje, som hovudsakleg vert nytta i eller seld frå kibbutzen.

## Kjelder

**Denne artikkelen bygger på «[[:en:Ramat Yohanan|Ramat Yohanan]]» frå ,  den 11. april 2015.* 
*** oppgav desse kjeldene:*
Sha'ar HaAmakim

**Sha'ar HaAmakim** (hebraisk skrift שַׁעַר הַעֲמָקִים, tyder Porten til dalen) er ein kibbutz nord i Israel. Han ligg nær Kiryat Tiv'on og høyrer til Zevulun regionale kommune. I 2006 hadde han eit folketal på 548.

Landsbyen vart grunnlagd i 1935 av emigrantar frå Romania og Jugoslavia. Han vart kalla opp etter det nærliggande samløpet mellom Jezreel- og Zevulundalen.

Dei fleste kibbutzmedlemmane arbeider i *Chromogen* solvarmefabrikk, medan resten arbeider i jordbruket.

## Kjelder

**Denne artikkelen bygger på «[[:en:Sha&#39;ar HaAmakim|Sha&#39;ar HaAmakim]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Usha i Israel

**Usha** (hebraisk skrift אוּשָׁה) er ein kibbutz vest i Galilea i Israel. Han ligg nær byen Kiryat Atta og høyrer til Zevulun regionale kommune. I 2012 hadde han eit folketal på 455.

## Historie
Kibbutzen vart grunnlagd den 9. november 1937 som ei tårn og palisade-busetjing av ein polsk gar'in danna i 1930. Før grunnlegginga av kibbutzen, hadde dei organisert seg i fleire moshavot i Sharon-området, inkludert Kfar Saba, Magdiel og Petah Tikva. Grunnleggjarane var medlemmar frå Hanoar Hatzioni ungdomsgruppe, og han var den første kibbutzen som vart grunnlagd av organisasjonen (seinare grunnla dei HaSolelim, Kfar Glikson, Tel Yitzhak, Nitzanim og Ein HaShlosha). Namnet vart teken frå namnet på den antikke jødiske byen Usha, som vart til den arabiske landsbyen Hawsha som ligg i nærleiken.

Under den arabisk-israelske krigen i 1948 vart Usha og Ramat Yohanan angripne av drusar-bataljonar frå Den arabiske frigjeringshæren, men innbyggjarane i dei to busetnadane klarte å drive åtaket attende.

## Kjelder

**Denne artikkelen bygger på «[[:en:Usha, Israel|Usha, Israel]]» frå ,  den 11. april 2015.* 
*** oppgav desse kjeldene:*
Yagur

**Yagur** (hebraisk skrift יָגוּר) er ein kibbutz nord i Israel på nordaustsida av Karmelberget. Han er kring 9&nbsp;km søraust for Haifa og ein av dei to største kibbutzar i landet. I 2008 hadde han eit folketal på 1&nbsp;124. Landsbyen høyrer til Zevulun regionale kommune.

## Historie

Yagur vart grunnlagd i 1922 av ei gruppe kalla *Ahva*. Namnet vart teken frå ein arabisk landsby i nærleiken kalla «Yajur». Det ligg ein stad med liknande namn (Jagur), nemnt i Josvas bok 15:21, lenger sør.

Dei første innbyggjarane drenrte myrområde kring Kishonelva og førebudde landområdet for permanent busetnad. Dei delte opp området til forskjellig jordbruk og kibbutzen byrja å vekse.

Den 11. april 1931 vart tre medlemmar frå kibbutzen drepen av ei celle av Svart hand.

Under Palestinamandatet var Yagur eit viktig senter for Haganah. Under Operasjon Agatha den 29. juni 1946 utførte den britiske hæren eit stort raid på kibbutzen og fann eit stort våpenlager der etter eit tips frå ein informant. Våpena vart konfiskerte og mange av innbyggjarane i kibbutzen vart arresterte.

## Økonomi
Økonomien er i dag basert på mangfaldig jordbruk og industri.

## Kjelder

**Denne artikkelen bygger på «[[:en:Yagur|Yagur]]» frå ,  den 11. april 2015.* 
*** oppgav desse kjeldene:*

## Bakgrunnsstoff
*Offisiell nettstad
Kfar Bialik

**Kfar Bialik** (hebraisk skrift כְּפַר בְּיַאלִיק, tyder *Bialiklandsbyen*) er ein moshav nord i Israel. Han ligg nær Kiryat Bialik og høyrer til Zevulun regionale kommune. I 2006 hadde han eit folketal på 786.

Landsbyen vart grunnlagd i 1934 på landområde eigd av Jewish National Fund av emigrantar frå Tyskland. Han vart kalla opp etter Hayyim Nahman Bialik, som dødyde månaden før moshaven vart grunnlagd.

## Kjelder

**Denne artikkelen bygger på «[[:en:Kfar Bialik|Kfar Bialik]]» frå ,  den 11. april 2015.*
Kfar Hasidim

**Kfar Hasidim** (hebraisk skrift כְּפַר חֲסִידִים, tyder 'Hasidimlandsbyen'), òg kalla **Kfar Hasidim Alef** for å skilje han frå Kfar Hasidim Bet, er ein moshav nord i Israel. Han ligg nær Kiryat Ata og høyrer til Zevulun regionale kommune. I 2006 hadde han eit folketal på 572.

Landsbyen vart grunnlagd i 1924 av ei gruppe hasidisk emigrantar frå den fjerde Aliyah som hadde førebudd seg i Polen. Sjølv om den hasidiske byen Bnei Brak alt var grunnlagd, var målet denne gongen å skape ein jordbruksbusetnad i staden for ein urban busetnad.

Shlomo Goren, den framtidige leiaren for det militære rabbinatet i Det israelske forsvaret og sidan askenasisk øvsterabbinar i Israel frå 1973 til 1983, voks opp i Kfar Hasidim, som faren hans var med på å grunnleggje.

I 1950 Kfar Hasidim Bet vart grunnlagd i nærleiken av innbyggjarar frå Kfar Hasidim som ikkje var bønder. I dag er landsbyen hovudsakleg nasjonalreligiøs og sekulær. Kfar HaNoar HaDati ungdomslandsby ligg like nær moshaven.

## Kjelder

**Denne artikkelen bygger på «[[:en:Kfar Hasidim|Kfar Hasidim]]» frå ,  den 11. april 2015.*
Nofit

**Nofit** (hebraisk skrift נוֹפִית, tyder Naturven) er ein fellesbusetnad nord i Israel. Han ligg i Nedre Galilea og høyrer til Zevulun regionale kommune. I 2007 var folketalet 2&nbsp;600.

Åtte familiar frå Haifa og Kerayot, som ønskte å starte ein fellesbusetnad i Galilea, grunnla landsbyen. Ideen og organisatoren for gruppa var arkitekten Zvi Springer som planla landsbyen. Initiativet vart koordinert i lag med staten, som godkjende ideen i 1982. Arbeid med infrastruktur byrja i 1984, medan bygginga av husa byrja i april 1986. Dei første innbyggjarane (179 familiar) flytta inn 9. november 1987. Landsbyen vart først kalla **Pi Ner** etter Ludwig Piner, leiar for Rassco, men vart seinare endra til Nofit.

## Kjelder

**Denne artikkelen bygger på «[[:en:Nofit|Nofit]]» frå ,  den 11. april 2015.* 
*** oppgav desse kjeldene:*



## Bakgrunnsstoff
*Offisiell nettstad
Nómiza

**«Nómiza»** (gresk *Νόμιζα*) er ein song av Voice. Songen er skriven av Aléxandros Panayí og Silvia M. Klemm for Eurovision Song Contest 2000.

«Nómiza» representerte Kypros i Eurovision Song Contest 2000 i Stockholm i Sverige. Songen vart framført på gresk og italiensk av Voice. Kypros enda på 21. plass med åtte poeng; fire frå Makedonia, tre frå Kroatia og eitt frå Malta. Dette var fyrste gongen Kypros deltok med ein song som ikkje berre vart framført på gresk.

## Kjelder

**Denne artikkelen bygger på «[[:en:Nomiza|Nomiza]]» frå ,  den 11. april 2015.*
If You Were with Me Now

«**If You Were with Me Now**» er ein song av australske songaren Kylie Minogue og amerkianske R&B-songaren Keith Washington. Songen vart skriven av Stock Aitken Waterman-låtskrivarar Mike Stock og Pete Waterman, Kylie Minogue og Keith Washington. Songen vart utgjeven som singel den 21. oktober 1991 frå det fjerde studioalbumet av Minogue, *[[Let's Get to It]]* (1991). Singlen nådde fjerdeplassen i Storbritannia og kom blant topp 10 i Irland og Sør-Afrika.

## Format og sporliste
;CD singel
# "If You Were with Me Now" – 3:10
# "I Guess I Like It like That" – 5:59
# "If You Were with Me Now" (Extended) – 5:06

;Australsk CD singel
# "If You Were with Me Now" – 3:10
# "I Guess I Like It Like That" (Edit) – 3:42
# "I Guess I Like It Like That" – 6:00

;Britisk vinyl singel
# "If You Were with Me Now" (Extended) – 5:11
# "I Guess I Like It Like That" – 6:00

;Australsk 12" singel
# "I Guess I Like It Like That" – 6:00
# "I Guess I Like It Like That" (Edit) – 3:30
# "If You Were with Me Now" – 3:10

## Topplisteplasseringar

## Kjelder
**Denne artikkelen bygger på «[[:en:If You Were with Me Now|If You Were with Me Now]]» frå , den 11. april 2015.*

## Bakgrunnsstoff
*Songteksten på MetroLyrics
Igor Paklin

**Igor Paklin** () er ein tidlegare friidrettsutøvar frå Frunze i Kirgisistan. Han deltok internasjonalt i høgdehopp for Sovjetunionen og seinare Kirgisistan. Paklin vann EM-gull i øvinga i 1986 og VM-sølv i 1987.

## Karriere
Paklin høyrde til verdseliten i høgdehopp frå 1983-sesongen. Han kom då på delt fjerdeplass under friidretts-VM i Helsingfors, på same høgda som bronsevinnaren. Same sesongen vann han høgdetevlinga under universiaden i kanadiske Edmonton. To år seinare forsvarte Paklin universiadetittelen då han i japanske Kobe sette verdsrekord med 2,41 meter den 4. september 1985, ein verdsrekord som stod til 30. juni 1987 då svenske Patrik Sjöberg hoppa ein centimeter høgre.

Prestasjonen i Kobe var den ypparste Paklin stod for. Året etter vann han høgdehopp under EM 1986 i Stuttgart med 2,34 m, og vinteren 1987 sigra han i innandørs-VM i Indianapolis i USA med å svinge seg over 2,38 m. Nett like høgt hoppa Paklin under VM 1987 i Roma, med det vart han sølvvinnar på same høgda som landslagskameraten, gullmedaljøren Gennadij Avdejenko.

Paklin deltok i store meisteskap fram til 1993, men hamna litt lengre nede på resultatlista for kvar einaste gong.

### Medaljar og plasseringar i internasjonale meisterskap
*VM 1983 i Helsingfors: Nr 4 – 2,29 m
*EM 1986 i Stuttgart: Gullmedalje – 2,34 m
*VM 1987 i Roma: Sølvmedalje – 2,38 m, delt med Gennadij Avdejenko
*OL 1988 i Seoul: Nr 7 – 2,31 m
*VM 1991 i Tokyo: Nr 10 – 2,24 m
*OL 1992 i Barcelona: Utslått i kvalifiseringa (2,20 m)
*VM 1993 i Stuttgart: Utslått i kvalifiseringa (2,15 m)

## Kjelder

* 
**Denne artikkelen bygger på «[[:de:Igor Paklin|Igor Paklin]]» frå ,  den 12. april 2015.*
Jacek Wszoła

**Jacek Roman Wszoła** () er ein polsk, tidlegare friidrettsutøvar frå Warszawa, som konkurrerte i høgdehopp. Han vart olympisk meister i øvinga i 1976 og tok sølv fire år seinare. I tida 1974-88 vann Wszoła elleve polske meisterskap i høgdehopp.

## Aktiv
Wszoła høyrde til mellom dei beste høgdehopparane allereie som 17-åring. I 1974 svinga han seg over 2,20 m, og han vart same sesongen nummer fem i europameisterskapen med 2,19 m. Året etter vart han junior-europameister med eit hopp på 2,22 m i Athen.

Under OL 1976 i Montreal var han ein av dei som ikkje let seg sette ut av eit ausande regnver. Saman med arrangørlandet sin Greg Joy klarte han 2,23 m i fyrste forsøk, men vart den einaste som gjekk over 2,25 m og tok ein høgst overraskande gullmedalje. I 1977 vann han høgdetevlinga både i innandørs-EM i San Sebastian og universiaden i Sofia.

Den 25. mai 1980 forbetra Wszoła den to år gamle verdsrekorden til Vladimir Jasjtsjenko med ein centimeter til 2,35 m under ein internasjonal tevling i Eberstadt. To månader seinare tok han sølvmedaljen under sommarleikane 1980 i Moskva, der austtyske Gerd Wessig vann på 2,36 m og sletta Wszoła sin ferske verdsrekord. Wszoła fekk ikkje delta i friidretts-EM 1982, ettersom han  nytta sko av eit japansk merke og ikkje skoa til den faste sko-leverandøren til det polske friidrettsforbundet. 

Wszoła vart polsk meister i høgdehopp elleve gongar. Fyrst vann han sju år på rad; 1974-1980, og deretter i 1982, 1984, 1985 og 1988.

### Medaljar og plasseringar i internasjonale meisterskap
*EM 1974 i Roma: Nr 5 – 2,19 m
*OL 1976 i Montreal: Gullmedalje – 2,25 m, framom Greg Joy (2,23 m)
*EM 1978 i Praha: Nr 6 – 2,21 m
*OL 1980 i Moskva: Sølvmedalje – 2,31 m, bakom Gerd Wessig (2,36 m)
*VM 1983 i Helsingfors: Nr 13 – 2,23 m

## Kjelder

**Denne artikkelen bygger på «[[:de:Jacek Wszoła|Jacek Wszoła]]» frå ,  den 12. april 2015.*  
**Denne artikkelen bygger på «[[:en:Jacek Wszoła|Jacek Wszoła]]» frå ,  den 12. april 2015.*  
**Denne artikkelen bygger på «[[:pl:Jacek Wszoła|Jacek Wszoła]]» frå ,  den 12. april 2015.*
Kastanjetannvaktel

**Kastanjetannvaktel** (*Odontophorus hyperythrus*) er ein bakkelevande fugl i tannvaktelfamilien og er endemisk for Colombia med utbreiing i sentrale og vestre del av Andesfjella i Colombia.

## Skildring
Kastanjetannvaktlar er 25 til 29 centimeter i kroppslengd og kan vege i området 350 til 390 gram, der hannfuglar er tyngst. Fjørdrakta er i det store kastansjebrun, men med mørk brun overside og svarte sjatteringar. Rundt auga og øyra er fjørene grå til kvite. Nebbet er svart, beina lysare grå og kan ha blåleg tone. Arten syner kjønnsdimorfisme i fjørdrakta ved at hofulgar har meir grått, bryst og buk har mørk gråleg farge, men strupeområdet er som hos hannar.

Det naturlege habitatet for denne tannvaktelen er høgtliggande, subtropiske skogar, i høgder på 1600-2800 moh.

Kastanjetannvaktlar søkjer føde i nedfallslauv på bakken og tar bær og frø. Dei kan opptre i grupper på opptil 9 individ og er mest sannsynleg standfuglar. Forplantingsbiologien er lite kjent. Ein trur fuglar av denne arten kan legge egga i april til mai månad.

Kastanjetannvaktelbestanden er estimert til ca. 3&nbsp;500-15&nbsp;000 individ totalt og er trudd å vere minkande.

## Kjelder

* Carroll, J. P. & Kirwan, G. M. (1994). *[http://www.hbw.com/node/53355 Chestnut Wood-Quail (Odontophorus hyperythrus)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 12. april 2015 
*BirdLife International (2015) Species factsheet: *[http://www.birdlife.org/datazone/species/factsheet/22679655 Odontophorus hyperythrus] *. Henta frå http://www.birdlife.org den 12. april 2015

;Referansar

## Bakgrunnsstoff
Kragetannvaktel

Den sjeldne **kragetannvaktelen**, *Odontophorus strophium*, er ein liten bakkelevande fugl. Denne vesle medlemmen av tannvaktelfamilien lever i store eikeskogrestar i den austlege Cordillera, stort sett i avgrensa område innanfor søraustlege Santander, men òg i grenseområdet mot Boyacá, begge er departement i Colombia.

## Skildring
Kragetannvaktlar er som andre tannvaktlar skjerre fuglar, har korte venger, nakke og hale. Denne arten er 25,5 til 27 centimeter i kroppslengd og kan vege rundt 300 gram. Mykje av fjørdrakta gjev eit brunt inntrykk, men han har kraftige markeringar i svart-kvitt i andletet. Dette er einaste tannvaktelarten som har eit band i svart og kvitt rundt heile strupen. Undersida er generelt lysare enn oversida, brystet har diffuse lyse flekker. Kjønnsdimorfismen syner seg ved at hofuglen har mørkt grått i undersida og er meir spraglete i  på hovudet. Hoa har og meir kvitt og mindre svart sentralt i strupeområdet, og har mindre tydelege flekker på halsen eller brystet.

Det naturlege habitatet for denne tannvaktelen er høgtliggande, subtropiske og tempererte skogar, hovudsakleg av eik og laurbærtre. Fuglen har berre vore observert i høgder på 1600-2050 moh., men ein trur han har ei vertikal utbreiing mellom 1500 og 2500 moh. Arten er sannsynlegvis avhengig av å leve i opphavleg skog gjennom delar av livssyklusen sin, men han har òg blitt plassert ut i degraderte habitat og i sekundærskog.

Føda for kragetannvaktlar er frukt, frø og leddyr. Fuglen sin hekkesesong ser ut til å falle saman med toppar i årleg nedbør mars-mai og september-november.

Han var tidlegare klassifisert som kritisk truga av IUCN. Men ny forsking har vist at det å vere ikkje så sjeldan som tidlegare trudd, ca.  2000-4300 individ totalt. Følgjeleg blei statusen endra til truga (EN) i 2008, jamvel om storleiken på populasjonen er trudd å vere minkande. Frå 2018 og frametter var kan klassifisert som sårbar (VU).

## Kjelder

**Denne artikkelen bygger på «[[:en:Gorgeted Wood-Quail|Gorgeted Wood-Quail]]» frå ,  den 12. april 2015.*  

* Carroll, J. P. & Kirwan, G. M. (2013).  *[http://www.hbw.com/node/53359 Gorgeted Wood-Quail (Odontophorus strophium)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 12. april 2015 
*BirdLife International (2015) Species factsheet: *[http://www.birdlife.org/datazone/species/factsheet/22679678 Odontophorus strophium] *. Henta frå http://www.birdlife.org den 12. april 2015

;Referansar

## Bakgrunnsstoff
Kfar Hasidim Bet

**Kfar Hasidim Bet** (hebraisk skrift כְּפַר חֲסִידִים ב', tyder Hasidimlandsby B) er ein fellesbusetnad nord i Israel. Han ligg nær Nesher og høyrer til Zevulun regionale kommune. I 2006 hadde han eit folketal på 193.

Landsbyen vart grunnlagd i 1950 av innbyggjarar frå Kfar Hasidim, og vart godkjend av staten i 1959.

## Kjelder

**Denne artikkelen bygger på «[[:en:Kfar Hasidim Bet|Kfar Hasidim Bet]]» frå ,  den 11. april 2015.* 
*** oppgav desse kjeldene:*
Ibtin

**Ibtin** (arabisk إبطن, hebraisk skrift אִבְּטִין) er ein beduinlandsby nord i Israel. Han ligg i Nedre Galilea kring ein halv kilometer frå Kfar Hasidim og høyrer til Zevulun regionale kommune. I 2012 hadde han eit folketal på 2&nbsp;680.

Landsbyen vart grunnlagd i 1965 som ein del av planen om å la beduinar i området få faste busetnader. Innbyggjarane i landsbyen kom frå Amira-stamma. 

Det heilage treet U'm Ayash står i landsby, som i følgje ei segn let steinar rulle under seg kvar fredag.

## Kjelder

**Denne artikkelen bygger på «[[:en:Ibtin|Ibtin]]» frå ,  den 11. april 2015.* 
*** oppgav desse kjeldene:*
Klype

**Klemme** eller **klype** er ulike reiskapar som kan brukast til å klemma noko fast eller saman med, eller til å halda noko med utan å ta på det. Klyper har typisk to armar som kan vera festa i ein ende, eller i midten som ei tong. Ulike klyper kan lett opnast og lukkast eller kunna skifta mellom ulike faste posisjonar som er opne eller lukka. Andre typar kan ha ei fast klemmande stilling som ein stikk noko fast i, eller ein kan skru dei fast som ei tvinge.

## Bruk

Klyper kan brukast til å ta eller halda ting som er vanskelege eller farlege å ta i, som gloklype (eldtong), vaskeklype, smedtong og andre klyper brukt til laboratorieverksemd og industri. 

Klemmer med ein fast lukka posisjon kan brukast til å festa noko med over kortare eller lengre tid innan ei rekkje felt, som hårklemmer til hårfrisyrar, klesklyper til klesvask, papirklyper til å halda saman papir med, poseklemme til å halda posar og liknande forsegla og ledningsklemmer og røyrklemmer som kan sitja fast på eller halda fast røyr, slangar og ledningar (som jordingsklemme eller slangeklemme).

### Mat

Grillklype, pølseklype og liknande blir brukt ved laging og servering av varm mat. Andre matklyper kan brukast til å servera ulike typar mat på hygienisk vis, utan å ta på han. Døme på mat som kan serverast med klype, og som kan finnast særskild utforma klyper for, er sukkerbitar, godteri, bakverk, salat, og spagetti. Slike klyper må utformast slik at maten ein tek blir halden fast, men ikkje blir øydelagd. Dei kan til dømes ha takkar eller rifler som gjer dette enklare.

### Medisin
Innan medisin bruker ein klemmer til mange ulike føremål, som arterieklemme, bulldoggklemme og forceps. Klemmene kan brukast til å stoppa blødningar, halda fast vev eller styra objekt gjennom kroppen.

## Sjå òg
*Forceps
*Pinsett
*Tong
*Tvinge

## Kjelder

*Søk etter , 

## Bakgrunnsstoff
*Klype. Søk i Digitalt Museum
*Klemme. Søk i Digitalt Museum
Hårklemme

**Hårklemme** eller **hårspenne** er ei lita klemme, klype eller spenne  som kan festast i hår og brukast til å halda på ein frisyre, hårlokkar eller berre som pynt.

Hårklemmer kan vera av metall, tre eller plast, med dekorasjonar av mange fleire materiale. Dei kan ha ulike former og festemekanismar. Nokre er laga som doble hårnåler (fliseklemmer), andre  kan ha glatte sider som klemmer fast om håret, eller dei kan ha kamtenner.


Frau mit langen roten Haaren Juni 2012.JPG|Hestehale festa med klemme.
Haare mit Haarklammer.jpg|Hår sett opp med klemme.
Redhair Beauty - Flickr - Gexon.jpg|Kvinne med fliseklemmer øvst i håret og skjelettforma pynteklemme på sida.


## Kjelder

* Hårklemme i * Den Danske Ordbog*
**Denne artikkelen bygger på «[[:nb:Hårspenne|Hårspenne]]» frå ,  den 12. april 2015.*  
 

## Bakgrunnsstoff
Hårnål

**Hårnål** er ei nål som kan festast i håret som del av ein frisyre eller som pynt. Hårnåler kan vera enkle nåler, men er ofte også sett saman av to parallele metallnåler som både sit fast og held på ein del av håret (ofte kalla fliseklemmer). Hårnåler med ein smal opning har fjøring og klemmer om ein liten lokk av håret, medan dei med ein vidare opning kan stikkast inn i håret og typisk kan brukast til å halda på oppsett hår.

Nokre hårnåler er laga for å synast minst mogleg, og kan ha fargar som liknar på hårfargar. Andre kan ha utførlege dekorasjonar, til dømes kunstverk eller smykke i enden. Hårnåler med dekorative endar har også vore brukt til å festa hovudplagg som hattar og hårnett med, og er i denne forma også blitt kjende som hattenåler.


Haarnaalden uit diverse periodes.jpg|Hårnåler frå ulike tidsrom.
Hairpins moscow.jpg|Hårnåler med dekorative endar frå Russland.
Wooden Hair Clips - Kolkata 2014-12-06 1175.JPG|Indiske hårnåler av tre.
Jacqueline hairpin.JPG|Enkle fliseklemmer av metall.


## Kjelder
*

**Denne artikkelen bygger på «[[:sv:Hårnål|Hårnål]]» frå ,  den 12. april 2015.*  
 

## Bakgrunnsstoff
*Hårnål. Søk i Digitalt Museum.
Slaget ved Westerplatte

**Slaget ved Westerplatte**, 1. - 7. september 1939 stod mellom den polske garnisonen på Westerplatte og invaderande tyske styrkar. Dette var det første slaget under andre verdskrigen og markerte innleiinga til felttoget i Polen i 1939.

Den 1. september kl. 04.45 lokal tid starta det tyske slagskipet «Schleswig-Holstein» å bombardere den polske garnisonen samstundes som tyskarane byrja invasjonen av Polen. Dette vart etterfylgd av eit åtak frå tyske marinesoldatar, som vart slått tilbake. To forsøk til frå dei tyske soldatane vart slått tilbake seinare på dagen. I løpet av dei neste dagane bombarderte tyskarane stadig Westerplatte med sjøartilleri og tungt feltartilleri, samt stupbombing av Junkers Ju 87 Stuka-fly. 3500 tyske soldatar vart slått tilbake av dei 180 polske soldatane i sju dagar. 7. september valde major Henryk Sucharski å overgje seg på grunn av lite ammunisjon og av di han innsåg at han ikkje kom til å få hjelp frå den polske hæren. Som eit teikn på ære lét den tyske kommandanten, general Eberhardt, major Sucharski å få behalde offiserssverdet sitt medan han var fange.
Panfløyte

**Panfløyte** (gresk *syrinx*) er eit musikkinstrument samansett av ein serie parallelle røyr av ulik lengd, opne i øvste enden og lukka i andre enden. Ved at fløytespelaren held munnen inntil kanten av opninga på kvart av røyra og presser ned i dei ein luftstraum i ei vald rekkefølgje, gjev dei ulike lengdene på røyra ulike toner i ein melodi.

Instrument av dette slaget er særs gamle og kjende frå mange område kringom i verda. Dei er laga av ulike materiale og i mange ulike utformingar, og med mange ulike nemningar. Nemninga *panfløyte* er europeisk, og har opphav i at den antikke greske skogsguden Pan hadde ei slik fløyte som sitt musikkinstrument. Det vanligaste naturmaterialet for å lage panfløyter av, er bambus, som høver godt til føremålet.


Zampoña.jpg|Zampoña er ein av fleire typar av panfløyter.
Trio-HPIM2997.jpg|Tre panfløyter frå Romania, der slike fløyter er viktige instrument i folkemusikken.
Pan and Daphnis.jpg|venstre|Statuett frå fyrste århundre som syner guden Pan (til venstre) som musikklærar for Dafnis (Daphnis). (Det arkeologiske nasjonalmuseet i Napoli.)


## Bakgrunnsstoff
Ungarsk vizsla korthåra

**Ungarsk vizsla korthåra** er ein hunderase som oppstod i  Ungarn. Han er kjenneteikna av kort pels. Ungarsk vizsla har vore brukt som jakthund, særleg som ståande fuglehund. 
Han er  brukt både som jakthund og kjæledyr. Ungarsk vizsla korthåra er kjend for å vere ein sunn hunderase. Gjennomsnittleg levealder er 8-15 år.

## Kjelder
Irsk vasspaniel

**Irsk vasspaniel** er ein hunderase som oppstod i Irland for 1000 år sidan, og  han er eldst av spanielrasane. Han er kjenneteikna av småkrøllet og krusete  pels. Irsk vasspaniel har vore brukt som jakthund i vatn. 
Han er  brukt både som jakthund, familiehund og kjæledyr.  Gjennomsnittleg levealder er 10-12 år. 
  
## Kjelder
Amerikansk teiknspråk i Eurovision Song Contest

**Amerikansk teiknspråk i ''Eurovision Song Contest*** gjev oversyn over bruken av [[amerikansk teiknspråk]] i *Eurovision Song Contest*. Den fyrste og førebels einaste gongen ein song har vorte framført på amerikansk teiknspråk i *Eurovision Song Contest* var i 2011 då [[Litauen]] deltok med «[[C'est ma vie]]» av [[Evelina Sašenko]]. Ingen av deltakarlanda har amerikansk teiknspråk som offisielt språk.

==Bidrag==


==Kjelder==
* Informasjon om dei ulike bidraga er henta frå Engelsk Wikipedia.

**Denne artikkelen bygger på «List of languages in the Eurovision Song Contest» frå ,  den 14. april 2015.''
Potamós på Andikýthira

**Potamós** (gresk Ποταμός) er ein landsby på øya Andikýthira i Dei joniske øyane i Hellas. Han var hovudsete i den tidlegare kommunen Andikýthira, som i dag inngår som ei kommunaleining i kommunen Kýthira i periferieininga Øyane i periferien Attikí.

## Referansar